# Antonio Pagudo

Antonio Pérez Agudo (Baza, Granada; 23 d'agost de 1976) és un actor andalús, conegut per la seva interpretació de Javier Maroto a la sèrie La que se avecina, que s'emet a Telecinco des de 2007 en horari de màxima audiència.
La seva trajectòria professional és sobretot teatral, encara que també té experiència en televisió i fins i tot ha fet les seves incursions en el cel·luloide. En teatre, ha estat Yllana la companyia a la qual ha estat unit més de deu anys, formant part d'espectacles com 'Spingo' o 'Star Trip',amb els quals ha recorregut Espanya i altres tants països.
A més va treballar a Canal Sur durant dos anys a la sèrie 'Arrayán'. Més tard va fer diverses aparicions interpretant a Sergio “el del catastro” a 'Cuéntame cómo pasó' (TVE-1). A la pantalla gran ha participat en projectes independents, com ara 'Mi tío Paco', de Tacho González, o 'El Síndrome de Svenson', de Kepa Sojo.

## Biografia

Tot i haver-se fet popular arran de la seva actuació en la sèrie "La que se avecina", l'actor ja portava a darrere una trajectòria professional, especialment en el teatre, havent estat durant més de deu anys formant part de la companyia Yllana, amb la qual ha representat un gran nombre d'obres de teatre, com "Brockers", una de les últimes en què s'ha l'ha pogut pogut veure. Així mateix, ha actuat també en "El club de la comedia". Antonio ha participat també en diversos curtmetratges, entre els quals podem citar "Mi tío Paco" i "¿Quién es Florinda Bolkan?".
A la pantalla gran també ha fet alguns llargmetratges. En aquest camp va debutar l'any 2006 amb la cinta "El síndrome de Svenson". En aquest mateix any va intervenir també en la pel·lícula "GAL", dirigida per Miguel Courtois, una pel·lícula sobre la guerra bruta contra ETA en la qual l'actor representa al secretari d'Estat.L'any 2007 va formar part del rodatge de "Salir pitando", una pel·lícula d'Álvaro Fernández Armero en clau de comèdia. El 2010 va participar en el llargmetratge dirigit per David Marqués, "Desechos", una altra comèdia en la qual fa el paper de Talín, treballant amb Fernando Tejero.
Quant a la televisió, ha participat en produccions com la telenovel·la de Canal Sur "Arrayán", a la sèrie documental "Miradas 2" i "Cuéntame cómo pasó", entre d'altres. No obstant això, la popularitat, li va arribar l'any 2007 quan li ofereixen formar part del repartiment de la sèrie "La que se avecina", donant vida al personatge de Javier Maroto, un informàtic fill de Vicente i de Goya, que està casat amb la caòtica Lola i que ha de suportar a la sogra Estela Reynolds, musa del destape com es qualifica a si mateixa.

## Filmografia
### Televisió

* La que se avecina (2007-2019) com Javier Maroto
* Cuéntame cómo pasó
* Odiosas
* Miradas 2 (sèrie documental)
* Arrayán

### Cinema
#### Llargmetratges

* 2010. Desechos com a Talín
* 2007. Salir pitando com a client
* 2006. GAL com a secretari d'Estat
* 2006. El síndrome de Svenson
* 2016. Villaviciosa de al lado

#### Curtmetratges

* 2010. Quién es Florinda Bolkan? com a Diego
* 2006. Mi tío Paco com a Paco

### Teatre

* 2011. El club de la comedia
* 2011. Brokers (Yllana)

## Referències

* ↑ «ANIVERSARIO 23 de agosto». El Mundo, 01-02-2014 [Consulta: 11 juliol 2014].
* ↑ Utrera, José. «Tengo dos sueños: correr con mis hijos el Cascamorras y crear una gran Escuela de Interpretación en Granada»» p. Ideal Comunicación Digital SL Unipersonal. Baza: Ideal.es, 29-10-2012. Arxivat de l'original el 2014-07-07. [Consulta: 6 març 2014].
* ↑ Martín-Borregón, Natalia. «Antonio Pagudo: "Trabajar con Antonia San Juan (Estela Reynolds) en «La que se avecina» te obliga a estar a su altura"». Bekia.es, 01-10-2012. [Consulta: 6 març 2014].
* ↑ Díez, José Luis. «Antonio Pagudo, Hombre GQ de la Semana». Madrid: Ediciones Condé Nast, 03-04-2013. Arxivat de l'original el 2014-03-06. [Consulta: 6 març 2014].
* ↑ Redacción. «La serie "Arrayán", líder de audiencia tras diez años de emisión». Andalucía: RTVA. [Consulta: 6 març 2014].
* ↑ «Ficha sinopsis: Mi tío Paco». Andalucía: Junta de Andalucía. [Consulta: 6 març 2014].
* ↑ Redacción. «"El Síndrome de Svensson": Kepa Sojo desmenuza su absurdo pop». ABC Guionistas, 23-03-2007. [Consulta: 6 març 2014].
* ↑ «Biografía de Antonio Pagudo» (en castellà). biografias. [Consulta: 3 febrer 2014].
* ↑ Redacción. «Estos son los personajes de 'La que se avecina', la nueva comedia de Telecinco». Madrid: Noxvo, 22-02-2007. [Consulta: 6 març 2014].
* ↑ Redacción. «Telecinco estrena este domingo 'La que se avecina' esperando repetir el éxito de 'Aquí no hay quien viva'». Madrid: Noxvo Editorial, 19-04-2007. [Consulta: 6 març 2014].